open-index/open-wikipedia-markdown huggingface dataset:
Sylvia Hoeks

**Sylvia Gertrudis Martyna Hoeks** (Maarheeze, 1 juny 1983) is in Nederlânske aktrise en fotomodel.

## Wurkpaad

At hja 14 jier is docht Sylvia mei oan in modellewedstrijd. Dêrtroch krige sy in protte opdrachten. Neist har wurk as model makket sy ek har VWO-opleiding ôf (2001). Yn 2002 docht se audysje by de toanielskoallen fan Amsterdam en Maastricht. Beide wolle har talitte, mar sy kiest foar Maastricht. Yn 2004 kriget Sylvia de haadrol yn de telefyzjefilm *Staatsgevaarlijk* (NPS). Yn 2005 spilet sy de mêtresse fan Martin Morero yn *Gooische Vrouwen*. Yn 2005 hat se in rol yn de telefyzjerige *Vuurzee* (Sonja Looman) op Nederlân 3 (VARA). De rol fan 'it famke' hat se yn de film *[[Duska]]* yn 2007. Dy rol besoarget har in Gouden Keal. Yn 2009 spilet sy de oertsjûgjende rol fan Siuwske boeredochter Julia yn it drama *De Storm*, in film oer de wettersneed fan 1953 en yn 2010 jout sy stâl oan Tirza yn de film Tirza, in ferfilming fan de roman mei deselde namme fan Arnon Grunberg.

Yn 2010 spile sy de rol fan Antje Zwager yn de dramarige *Bloedverwanten* (VARA), op 15 maart 2012 ferskynde seizoen 2 fan de rige. Yn 2011 krige se de haadrol yn it thrillerdrama *Overspel* fan de VARA, mei Fedja van Huêt en Ramsey Nasr. 2013 kaam it 2e seizoen fan de rige op telefyzje.

Hoeks hie 2013 har earste haadrol yn in Ingelsktalige film *[[:en:The Best Offer|The Best Offer]]*. Fan 2016 ôf liket it der op dat Hoeks ynternasjonaal trochbrekt: se spile ûnder oaren mei Harrison Ford yn in troch Denis Villeneuve regisearre ferfolch op de film *[[Blade Runner]]* dy't yn 2017 útkaam.

## Rollen
### Telefyzjerigen
*2005/06: *[[Vuurzee|Vuurzee (seizoen 1)]]*
*2006: *[[Gooische vrouwen]]* (3 ôfleveringen yn seizoen 3)
*2008: *Taartman*
*2009: *'t Vrije Schaep*
*2009: *[[Vuurzee#Seizoen_2|Vuurzee (seizoen 2)]]*
*2010: *[[Bloedverwanten]]*
*2011: *[[Overspel (telefyzjerige)|Overspel]]*

### Telefyzjefilms
*2005: *[[Staatsgevaarlijk]]*
*2007: *[[Basilicum & Brandnetels]]
*2008: *Eis frei*
*2009: *Taartman*
*2009: *Caresse (koart)
*2010: *Dominique (koart)
*2013: *'t Schaep in Mokum* - Ellie de Beer
*2019: *SEE* - Queen Kane (haadrol)

===Bioskoopfilms===
* 2005: *Frankie*
* 2007: *Duska*
* 2008: *Tiramisu*
* 2009: *De Storm*
* 2010: *Tirza*
* 2010: *Het Bezoek* (filmwikepresint)
* 2011: *De bende van Oss*
* 2012: *Het Meisje en de Dood - Elise
* 2013: *The Best Offer* - Claire Ibbetson
* 2013: *[[Bro's Before Ho's]]* - Anna
* 2012: *[[La migliore offerta]]* 
* 2014: *[[All those Sunflowers]]* 
* 2015: *[[Von Zeit zu Zeit]]*
* 2017: *Whatever Happens*
* 2017: *Renegades* - Lara Simic
* 2017: *Blade Runner 2049* - Luv
* 2017: * Whatever Happens* - Hannah   
* 2018: *The Girl in the Spider's Web* - Camilla Salander   

### Teater
*2007: *[[Steel Magnolia]]*
*2008: *[[Ribstuk]]*
*2008: *[[Echo-o-o]]*
*2010: *[[SoyBomb]] - Monk 1: Poskantoor*

### Underskiedings
* Gouden Kalf 2007
* Sylvia Kristel Award 2014 
* Bêste komyske aktrise op it Fantastic Fest yn Austin

## Keppeling om utens
* Sylvia Hoeks by de IMDb
* Offisjele webside fan Sylvia Hoeks
Atletyk op de Olympyske Simmerspullen 1992

De **[[Olympyske Simmerspullen 1992]]**, ek wol de **XXVe Olympiade** neamd, waarden yn 1992 hâlden yn Spanje yn de Katalaanske haadstêd Barselona.
It atletyk waard hâlden yn it *Estadi Olímpic de Montjuïc*. It stadion waard yn 1926 boud foar de wrâldtentoanstelling fan 1929 en yn 1989 ferboud ta Olympysk Stadion foar de  Olympyske Simmerspullen fan 1992

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 3000 meter

#### 5000 meter

#### 10.000 meter

### Horden
#### 100 meter

#### 110 meter

#### 400 meter

### 3000 meter steeplechase

### Maraton

### Hurdwandelje
#### 10 km

#### 20 km

#### 50 km

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Mearkamp
#### Sânkamp

#### Tsienkamp

## Doping
Der waard tidens de spullen ien atlete trapeare op it brûken fan Doping. De Litouwske Springster Nijole Medvedeva sy waard dêrom út de útslach skrast, dit hie fierder gjin konsekwinsjes foar de ferdieling fan de medaljes om't dizze Litouwske gjin medaljes wûn hie.

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1992.

## Sjoch ek
* Atletyk op de Paralympyske Simmerspullen 1992
Hammersmith

**Hammersmith** is in wyk yn it Londenske bestjoerlike gebiet Hammersmith en Fulham, yn de regio Grut-Londen. De wyk, oarspronklik in doarp, leit sa'n 8 kilometer westlik fan Charing Cross op de noardigge fan de rivier de Teems. 

It is ien fan de sintrums yn West-Londen foar transport, kommersje en wurkgelegenheid, en it hat de kantoaren fan multynasjonale ûndernimmingen. De wyk hat twa London Underground-stasjons, in busstaasjon en it ferkearsknooppunt by Hammersmith Broadway leit tichteby. De Hammersmithbrêge ferbynt it stedsdiel mei de wyk Barnes yn it súdwesten

It plak is al tsientallen jierren it sintrum dêr't de Poalske minderheid fan Londen húsmannet.

## Ferneamde ynwenners
* Edmonia Lewis († 1907 yn Hammersmith), Afro-Amerikaanske byldhouster
* Roger Daltrey (* 1944), muzikant en sjonger fan The Who
* Alan Rickman (* 1946), akteur
* Sacha Baron Cohen (* 1971), komyk en akteur
* Tom Hardy (* 1977), akteur
* Lily Allen (* 1985), sjongster
Atletyk op de Olympyske Simmerspullen 1912

De **[[Olympyske Simmerspullen 1912]]**, ek wol de Ve Olympiade neamd waarden yn 1912 yn Stokholm, Sweden hâlden. It atletyk waard hâlden yn de *Stockholm Olympic Stadium*.  It fjildrinnen stie dit jier foar it earst op it programma.

## Stockholm Olympic Stadium
It Stockholm Olympic Stadium waard boud yn 1912 en hie doe plak foar 20.000 taskôgers. Nei de Spullen is der in laach fan de noardeast tribune ôfhelle en no is der noch plak foar 14,500 taskôgers. 

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

#### 3000 meter Team

### 110 meter horden

### Maraton

### Fjildrinne
#### individueel

#### Team

### 10 km Hurdwandelje

### Fierspringe

### Fierspringe út Stân

### Hink-stap-springe

### Heechspringe

### Heechspringe út Stân

### Heechljeppe

### Kûgelstjitte

### Kûgelstjitte mei beide hânnen

### Kûgelslingerje

### Diskussmite

### Diskussmite mei beide hânnen

### Spearsmite

### Spearsmite mei beide hânnen

### Mearkamp
#### Fiifkamp

#### Tsienkamp

## Medaljespegel
De top njoggen fan lannen dy't by it atletyk medaljes wûn ha tidens de Olympyske Simmerspullen fan 1908

## Diskwalifikaasje
De Amerikaanske atleet Jim Thorpe waard yn 1913 diskwalifisearre en hy moast syn medaljes ynleverje. Om't er as prof sporten ha soe en dan mochten hja yn die tiid net meidwaan oan de Spullen.  Thorpe bekind dat er foar it spyljen fan Honkbal him betellje litten hie, mar nea jild frege hie foar syn prestaasjes by it atletyk. Yn 1982 waard de beslissing fan it YOK om Thorpe út de útslach te skrassen weromdraaid en krige syn famylje út hannen fan de eardere foarsitter fan it YOK Juan Antonio Samaranch syn medaljes wer werom.
Bromley (distrikt)

**Bromley** is sûnt 1965 in distrikt, teffens it grutste, yn it greefskip Grut-Londen, Ingelân en hat 295.532 ynwenners. It oerflak beslacht 150,2 km².

Fan de bevolking is 16,9% âlder as 65 jier. De wurkleazens is 2,7% fan de beropsbefolking (folkstelling 2001). De befolking bestie yn 2009 út 87,7 % blanken, 3,9 % Aziaten, 4,4 % swarten en 0,8 % Sinesen.

## Wiken yn distrikt Bromley
* Beckenham
* Bickley
* Biggin Hill
* Bromley
* Chislehurst
* Crystal Palace
* Cudham
* Downham
* Elmstead
* Hayes
* Keston
* Penge
* Petts Wood
* Pratt's Bottom

## Berne yn Bromley
* Fatboy Slim (13 july 1963), muzikant
* Barry Atsma (29 desimber 1972), Nederlânsk akteur
* Bill Wyman, eardere bassist by de Rolling Stones
* H. G. Wells, skriuwer

## Keppeling om utens
*Ofbylden fan Bromley
Virginia Woolf

**Virginia Woolf**, berne as **Adeline Virginia Stephen** (Londen, 25 jannewaris 1882 – Lewes (Susseks), 28 maart 1941) wie in Britske skriuwster en feministe. Tusken de Earste en de Twadde Wrâldkriich wie Woolf in wichtich persoan yn it literêre fermidden fan Londen. Sy wie lid fan de Bloomsburygroep.

Woolf wurdt beskôge as ien fan de grutste en meast fernijende Ingelske skriuwers fan de 20e iuw. Sy eksperimintearre yn har wurk mei de *[[stream of consciousness]]*-technyk; de ferskûle psychologyske en emoasjonele motiven fan har karakters; en de ferskate mooglikheden fan in tebroazele fertelstruktuer en gronology.

By har meast ferneamde wurk binne de romans *Mrs Dalloway* (1925), *To the Lighthouse* (1927) en *Orlando: A Biography* (1928), en ek it mânske essee *A Room of One's Own* (1929), mei dêryn it ferneamde sizzen: 'In frou moat sels jild en wenromte hawwe at sy fiksje skriuwe sil'.

## Sjoch ek
* Vita Sackville-West, hie in ferhâlding mei Virginia Woolf
* Vanessa Bell

## Bibliografy
### Fiksje
* *The Voyage Out* (1915)
* *Night and Day* (1919)
* *Jacob's Room* (1922)
* *[[Mrs. Dalloway]]* (1925)
* *[[To the Lighthouse]]* (1927)
* *The Waves* (1931)
* *The Years* (1937)
* *Between the Acts* (1941)
* Short Fiction:
** *Monday or Tuesday* (1921)
** *A Haunted House and Other Stories* (1943)

### 'Faction'
* *Orlando: A Biography* (1928)
* *Flush* (1933)

### Net-fiksje
* *The letters of Virginia Woolf (1975-1980), en *Virginia Woolf miscellany* (1994). Alle brieven oan [[Vita Sackville-West]].
* *The Common Reader* ([[1925]])
* *A Room of One's Own* ([[1929]])
* *The Second Common Reader* ([[1933]])
* *Three Guineas* ([[1938]])
* *Roger Fry: A Biography* ([[1940]])
* *The Death of the Moth and Other Essays* ([[1942]])
* *The Moment and Other Essays* ([[1948]])
* *Moments of Being*
* *Modern Fiction'' (1919)

## Keppelings om utens
* Wurk fan Virginia Woolf
* Stikmannich ferhalen
* Online edysjes fan har wurk
* Virginia Woolf Society
* International Virginia Woolf Society
Vanessa Bell

**Vanessa Bell**, berne *Stephen* (Londen, 30 maaie 1879 - Charleston Farmhouse (Susseks), 7 april 1961) wie in Ingelsk keunstskilderesse en binnendoararsjitekte, lid fan de Bloomsburygroep en de suster fan Virginia Woolf. 

## Biografy
Bell wie de âldste dochter fan Sir Leslie Stephen en Julia Prinsep Jackson (1846 - 1895) en wenne oant 1904 op Hyde Park Gate 22 yn Londen. Sy krige thús ûnderrjocht yn talen, wiskunde en skiednis, en krige tekenlessen fan 
Ebenezer Cook, eardat sy nei Sir Arthur Cope syn keunstskoalle gie yn 1896. Dêrnei studearre sy skilderkeunst oan de Royal Academy yn 1901.

Nei it ferstjerren fan mem (1895) en heit (1904) ferkocht Vanessa Hyde Park Gate 22 en ferhuze nei Bloomsbury mei har bruorren Thoby (1880 - 1906) en Adrian (1883 - 1948), en har suster Virginia, dêr't sy kunde krigen oan keunstners, skriuwers en intellektuelen, dy't letter meiïnoar de  Bloomsburygroep foarmen. 

Yn 1911 boaske sy oan Clive Bell en krige twa soannen, Julian en Quentin. Se hienen in 'iepen houlik'. Bell hie in affêre mei keunstkritikus Roger Fry en mei de skilder Duncan Grant krige sy yn 1918 in dochter Angelica, dy't Clive as syn eigen dochter beskôge. Clive begûn sels in ferhâlding mei Mary Hutchinson.

Vanessa, Clive, Duncan Grant en Duncan's leafde David Garnett ferhuzen nei Susseks, krekt foar it útbrekken fan de Earste Wrâldkriich, en setten har nei wenjen yn Charleston Farmhouse ûnder Firle, East Susseks, dêr't sy en Grant skilderen en arbeiden op kommisjebasis foar de Omega Workshops, oprjochte troch Roger Fry.

## Skilderijen fan belang
Bell har meast wichtige skilderijen binne *Studland Beach* (1912), *The Tub* (1917), *Interior with Two Women* (1932) en portretten fan har suster Virginia Woolf (trije yn 1912), Aldous Huxley (1929-1930), en David Garnett (1916).

## Referinsjes

**Sketches in Pen and Ink*, Vanessa Bell
**A Passionate Apprentince: the early journals*, Virginia Woolf
**A Moment's Liberty*, Virginia Woolf
**A Very Close Conspiracy: Vanessa Bell and Virginia Woolf*, Jane Dunn
**Vanessa Bell*, Frances Spalding
**Duncan Grant*, Frances Spalding
**Deceived with Kindness: a Bloomsbury Childhood*, Angelica Garnett
**Elders and Betters*, Quentin Bell
**Vanessa and Virginia*, Susan Sellers (optochte dûbelbiografy)
**Charleston*, Quentin Bell en Virginia Nicholson
**Virginia Woolf*, Hermione Lee
**Wicked* (Nessarose), Gregory Maguire

## Keppelings om utens
*offisjele side fan it Charleston Farmhouse yn Susseks
*Biografy, plaatsjes ensafh. oanbean troch de Tate Gallery
*Wiki-Genealogy
Atletyk op de Olympyske Simmerspullen 1920

De **[[Olympyske Simmerspullen 1920]]**, ek wol de **VIIe Olympiade** neamd waarden yn 1920 yn Antwerpen, Belgje hâlden. It atletyk waard hâlden yn it *Olympisch Stadion*. De maraton tidens dizze Spullen waard de langste maraton út de skiednis der waard troch de maratonrinners in ôfstân fan 42 km en 750 meter ôflein. It ûnderdiel Gewichtsmite stie foar de twadde en lêste kear sûnt de Spullen fan 1904 op it programma ek dizze kear waard der goait mei in gewicht fan 25,4 kg.

## Olympisch Stadion
It Olympisch Stadion waard boud yn 1920 en hie doe plak foar 12.771 taskôgers.

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

#### 3000 meter Team

### Horden
#### 110 meter

#### 400 meter

### 3000 meter steeplechase

### Maraton

### Fjildrinne
#### individueel

#### Team

### Hurdwandelje
#### 3 km

#### 10 km

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Gewichtsmite

### Spearsmite

### Mearkamp
#### Fiifkamp

#### Tsienkamp

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1920

|}
Gabrielle Enthoven

**Gabrielle Enthoven** (OBR), berne as **Augusta Gabrielle Eden Romaine** (Westminster, Londen, 12 jannewaris 1868 - Londen, 18 augustus 1950), wie in Ingelske sammelster fan teätermemorabilia, toanielskriuwster en amateuraktrise.

Gabrielle wie in dochter fan William Romaine en Frances Tennant. Fan 1903 oant syn dea yn 1910 wie sy troud mei majoar Charles Enthoven. Yn har jonkheid wie sy amateurtoanielspylster en letter skreau se wol toanielstikken, mar har libbenswurk wie it oanlizzen fan in mei neat oars te ferlykjen samling materiaal út de skiednis fan it teäter (benammen twadde helte 19e iuw en 20e iuw). 

Yn 1911 sette Gabrielle Enthoven út ein mei in kampanje foar it stiftsjen fan in "National Museum of Theatre Arts". It Victoria & Albert Museum yn Londen, dy't har samling yn 't earstoan wegere hie, lykas it Britsk Museum, naam yn 1924 har kolleksje dochs op de noed. Salang't sy libbe, hat frou Enthoven de samling oanfolle. By har dea yn 1950 hie de *Enthoven Collection* in fêst plak yn de samling fan it museum en ynspirearre it oare teäterleafhawwers om it sammeljen fuort te setten. Letter gie de kolleksje oer nei it Theatre Museum yn Covent Garden.

Yn 1948 waard de *Society for Theatre Research* oprjochte en de earste foarsitster wie Gabrielle Enthoven. De stifting hold lêzings en brocht in blêd út, it *Theatre Notebook*.

## Sjoch ek
*Victoria and Albert Museum Theatre and Performance Collections
*Victoria and Albert Museum Blog: ''Introducing Enthoven'' by Kate Dorney
*Victoria and Albert Museum Blog: ''The Private Life of Gabrielle Enthoven'' by Eve Smith
*Gabrielle Enthoven in the Oxford Dictionary of National Biography
Bloomsbury (Londen)

**Bloomsbury** is in wyk yn it Londenske bestjoerlike gebiet Camden, yn de regio Grut-Londen. It leit tusken Euston Road en Holborn en waard troch de famylje Russell yn de 17e en 18e iuw ta in modern wengebiet makke. De wyk is bekend om syn ferskaat oan túnpleinen, en tal fan kuturele-, ûnderwiis- en sûnenssoarchfasiliteiten.

Yn Bloomsbury hat de Universiteit fan Londen sintrale gebouwen en ôfdielings, en ferskillende fan syn kolleezjes, sa as it Universiteits Kolleezje Londen, Birkbeck, de *London School of Hygiene and Tropical Medicine*, de *School of Pharmacy*, de Skoalle foar Oriïntaalske en Afrikaanske Stúdzjes en it Keninklik Feterinêr Kolleezje. Tal fan sûnenssoarchynstellingen sitte yn Bloomsbury, ek de British Medical Association, Sikehûs Great Ormond Street, it Nasjonaal Sikehûs foar Neurology en Neurosjirurgy, it Universiteitssikehûs en it *Royal London Hospital for Integrated Medicine*. 

## Kultuer
Yn Bloomsbury hawwe in grut tal leden fan de Bloomsburygroep wenne en wurke. Ta dy groep hearden ûnder oaren skriuwster Virginia Woolf en de keunstskilders Vanessa Bell en Roger Fry. De groep is nei de wyk neamd.

It Britsk Museum stiet yn Bloomsbury en ek de Keninklike Akademy foar Drama.


Ofbyld:Bedford_gardens.jpg|*Bedford Square*, ien fan Bloomsbury's griene pleinen
File:TavistockSquare.jpg|*Tavistock Squaire*
File:Church of Christ the King Gordon Square.jpg|*Kristus de Kening-tsjerke*
Ofbyld:British Museum from NE 2.JPG|*It [[Britsk Museum]]*
Atletyk op de Olympyske Simmerspullen 1984

De **[[Olympyske Simmerspullen 1984]]** ek wol de **XXIIIe Olympiade** neamd waarden yn 1984 yn Los Angeles,  de Feriene Steaten hâlden.
It atletyk waard hâlden yn it *Los Angeles Memorial Coliseum*. It stadion waard  yn 1921 boud as herrinnerings monumint foar de slachtoffers fan de Earste Wrâldkriich. It wie de twadde kear dat de atletyk wedstriden fan in Olympyske Simmerspullen yn it stadion hâlden waarden.

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 3000 meter

#### 5000 meter

#### 10.000 meter

### Horden
#### 100 meter

#### 110 meter

#### 400 meter

### 3000 meter steeplechase

### Maraton

### Hurdwannelje
#### 20 km

#### 50 km

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Mearkamp
#### Sânkamp

#### Tsienkamp

## Doping
Der waarden tidens de spullen twa atleten trapearre op it brûken fan doping. De Finske hurdrinner Martti Vainio moast syn medaljes ynleverje en waard út de útslach skrast. Ek de Italjaanske kûgelslingerder Gianpaolo Urlando waard trapearre hy waard út de útslach skrast

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1992.

## Útslaggen Fryske dielnimmers

## Sjoch ek
* Atletyk op de Paralympyske Simmerspullen 1984
Ottoline Morrell

Lady **Ottoline Morrell**, berne as **Ottoline Violet Anne Cavendish-Bentinck** (Tunbridge Wells, 16 juny 1873 - Londen, 21 april 1938), wie in Britske aristokrate,  *[[Mesenas|maecenas]]* en in gastfrou foar de (kulturele) elite fan har tiid. Sy wie in nicht fan Elizabeth Bowes-Lyon, de lettere keninginne-mem fan it Feriene Keninkryk. 

## Libben en wurk
Yn 1902 troude se mei it liberale parlemintslid Philip Morrell, mei wa't sy in 'frij houlik' hie. Morrell wie ek ferneamd fanwege de protte leafdesferhâldingen dy't sy oangie, bygelyks dy mei Bertrand Russell en de skilderesse Dora Carrington. Ek har man Philip hie ferkearingen bûten it houlik om. Hy hie ferskate bern by oaren dy't lykwols grutbrocht waarden troch Ottoline. De Morrells sels krigen in twilling: Hugh, dy't as bern al stoar, en dochter, Julian.

Se studearre oan Somerville College, ien fan de kolleezjes oan de Universiteit fan Oxford.

De Morrell's harren hûs yn de Londenske wyk Bloomsbury wie in salon foar tal fan wittenskippers en keunstners. Sy wie geregeldwei gastfrou fan lettere Bloomsburygroep, mei bekende leden sa as Virginia Woolf, Lytton Strachey, Bertrand Russell, John Maynard Keynes, E.M. Forster, Duncan Grant en Vanessa Bell. 

Yn de Earste Wrâldkriich wie Lady Ottoline in foaroansteand pasifiste. Sy stipe tsjinstwegerers, dêr't guonts fan ta de Bloomsburygroep hearden en liet se ûnderdûke yn har bûtenpleats yn Garsington. Yn dy snuorje waard sy ek frijwat bekend as túnarsjitekte.

Morrell wie in ynspiraasjeboarne foar ferskate skriuwers út dy tiid. Sy stie model foar *Mrs Bidlake* yn Aldous Huxley syn *Point counter Point* út 1928 en foar Hermione Roddice yn D.H. Lawrence syn *Women in Love*. Guon kritisy wolle hawwe dat sy ek de ynspiraasjeboarne wie foar *Lady Chatterley* yn Lawrence syn roman *[[Lady Chatterley's Lover]].*

## Biografy
* , *Ottoline Morrell: Life on a Grand Scale*, New York: Farrar Straus Giroux, 1993, ISBN 0374228183 en Londen: Hodder & Stoughton, 1992, wizige werprintinge 1998, ISBN 0340518200: útjouwerij Faber, 2009
* : *Bertrand Russell und Lady Ottoline Morrell. Eine Liebe wider die Philosophie*, Rowohlt, Berlyn 1999, ISBN 3871343102

## Keppeling om utens
* Foto's fan Ottoline Morrell yn de *National Portrait Gallery (London)*
Tunbridge Wells

**Royal Tunbridge Wells**, gewoanwei ôfkoarte as **Tunbridge Wells** is in plak yn it distrikt Tunbridge Wells, yn it Ingelske greefskip Kent, net fier fan de grins mei East-Susseks en sa'n 64 km súdeast fan sintraal Londen. 

De namme ferwiisd nei genêskrêftige wellen dêr't it plak syn ûntstean oan te tankjen hat. Yn 1909 joech Kening Edward VII it plak it predikaat *Royal*.

## Dêr berne
* Ottoline Morrell (1873-1938), Britske aristokrate en mesenas
* Victor McLaglen (1886-1959), Britsk-Amerikaansk bokser en akteur
* Alec McCowen (1925), Britsk akteur en toanielregisseur
* Adrian Plass (1948), Britske skriuwer
* Shane MacGowan (1957), Iersk muzikant
* Charity Wakefield (1981), Britsk aktrise
* Jonathan Kennard (1985), Britsk autokûreur

## Dêr stoarn
* Thomas Bayes (1702-1761), Britsk wiskundige en presbyteriaansk predikant
* Francis Hepburn (1779-1835), Britsk majoar-generaal
* William Thomas Brande (1788-1866), Britsk gemikus
* William Sholto Douglas (1893-1969), Britsk offisier yn de Royal Air Force
* Annunzio Paolo Mantovani (1905-1980), Britsk dirigint fan Italjaansk komôf

## Keppelings om utens
* ''Heart of Kent'' (foar de toerist)
* ''Southern English Cities'' (foar de toerist)
* ''Seven Wonders of the Weald'' (foar de toerist)
Elizabeth Bowes-Lyon

**Elizabeth Angela Marguerite Bowes-Lyon** (yn of ûnder Londen, 4 augustus 1900 – Windsor, 30 maart 2002) wie de frou fan kening George VI fan it Feriene Keninkryk en de mem fan keninginne Elizabeth II en dus de beppe fan kening Charles III. Hja wie ek de lêste keizerinne fan Yndia. Nei de dea fan George VI waard sy *Queen Elizabeth The Queen Mother* (de Keninginne-Mem) neamd.
Atletyk op de Olympyske Simmerspullen 1924

De **[[Olympyske Simmerspullen 1924]]**, ek wol de VIIIe Olympiade neamd waarden yn 1924 yn Parys, Frankryk hâlden. It atletyk waard hâlden yn it *Stade de Colombes*. It Fjildrinnen stie foar it lêst op it programma by de atletyk.

## Medaljespegel
De top njoggen fan lannen dy't by it atletyk medaljes wûn ha tidens de Olympyske Simmerspullen fan 1920

## Stade de Colombes
It Stade de Colombes waard boud yn 1883 as drafbaan. Yn 1907 waard it omboud ta Atletyk stadion mei plak foar 45.000 taskôgers. Yn 1924 wie it it haadstadion fan de Olympyske Simmerspullen en waard ek de iepenings en slútingseremoanje hjir hâlden. Hjoed de dei stiet it stadion bekind als it Stade Olympique Yves-du-Manoir en hat it plak foar 14.000 taskôgers.

## Utslaggen
; Legenda : *WR* = Wrâldkrekôr &nbsp; *OR* = Olympysk rekôr
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

#### 3000 meter Team

### Horden
#### 110 meter

#### 400 meter

### 3000 meter steeplechase

### Maraton

### Fjildrinne
#### individueel

#### Team

### 10 km hurdwandelje

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Mearkamp
#### Fiifkamp

#### Tsienkamp

## Utslaggen Fryske dielnimmers
Atletyk op de Olympyske Simmerspullen 1928

De **[[Olympyske Simmerspullen 1928]]**, offisjeel de *Spullen fan de IXe Olympiade*, wie de achtste Spullen yn de rige fan de moderne Olympyske Spullen. De Spullen waarden organisearre yn Amsterdam, Nederlân. It atletyk waard hâlden yn it *Olympisch Stadion*. It wie de earste kear dat de froulju mei dwaan mochten oan it atletyk.

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1980.

## Olympisch Stadion
It Olympisch Stadion waard boud yn 1928 en hie doe plak foar 31,600 taskôgers yn 1987 wie de gemeente Amsterdam fan plan it stadion te ôf te brekken, mar dat waard krekt op 'e tiid opkeard troch monumintensoarch.  Tusken 1996 en 2000 waard it yn tuskentiid slim fertuteaze stadion yngreven opknapt, doe is wol it velodroom ferdwûn. Hjoed de dei wurd it Stadion wer brûkt foar lytse en gruttere eveneminten faaks mei in Olympysk Sportkarakter.

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

### Horden
#### 110 meter

#### 400 meter

### 3000 meter steeplechase

### Maraton

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Tsienkamp

## Útslaggen Fryske dielnimmers
Holborn

**Holborn** is in wyk yn it Londenske bestjoerlike gebiet Camden, yn de regio Grut-Londen.

## Transport en lokaasjes
### Plakken tichteby
* Bloomsbury
* Clerkenwell
* Smithfield
* Charing Cross
* Soho
* Covent Garden
* St Giles

### Metro- en busstasjons
* Chancery Lane tube station
* Covent Garden tube station
* Holborn tube station
* City Thamesferbining, Holborn Viaducttagong
* St. Paul's tube station
* Farringdon station

## Gallery

Image:142_Holborn_Bars,_London.jpg|*Holborn Bars*, boud as haadkertier fan de Prudential Assurance Company
Image:J Sainsbury HQ 1.jpg|Haadkantoar J Sainsbury plc yn *Holborn Circus*
Image:Staple Inn, London, UK - 20050821.jpg|Staple Inn by it Chancery Lane metrostasjon
Image:Grange Holborn Hotel.jpg|*Grange Holborn Hotel* yn Holborn


## Ferneamde persoanen
Neifolgjend in list fan ferneamde minsken dy't yn Holborn berne binne of oars bining mei it stedsdiel hawwe.
* Sir John Barbirolli dirigint, waard berne yn Southampton Row
* Samuel Coleridge-Taylor (1875–1912), komponist, berne op 15 Theobalds Road. Ynternasjonaal wurdearre om syn wurk benammen om de *Song of Hiawatha Trilogy*.
* Charles Dickens wenne yn Doughty Street dêr't no in museum is.
* Naomi Lewis (1911–2009), pleiter foar bisterjochten, dichter, berneboekeskriuwer en ûnderwizer, wenne oan Red Lion Square 1935-2009.
* Eric Morley, stifter Miss Worldferkiezing, berne yn Holborn.
Atletyk op de Olympyske Simmerspullen 1932

De **[[Olympyske Simmerspullen 1932]]**, ek wol de **Xe Olympiade** neamd waarden yn 1932 yn Los Angeles, Feriene Steaten hâlden. It atletyk waard hâlden yn it *Los Angeles Memorial Coliseum*. It hurdwandeljen wie nei ôfwêzichheid op de Spullen fan 1928 yn Amsterdam wer werom op it programma.

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1980.

## Los Angeles Memorial Coliseum
It stadion waard yn 1921 boud as monumint ta oantinken fan de slachtoffers fan de Earste Wrâldkriich it waard iepene yn 1923. It hie plak foar 75,144 taskôgers foar de Olympyske Simmerspullen fan 1932 waard it tal plakken foar taskôgers opskroeft ta 101,574. Ek krige it foar dizze spullen syn Olympyske fakkel.

## Flater steeplechase
Troch in flater fan in skiedsrochter waard de 3000 meter steeplechase in omgong langer. De man hie him by it tellen in omgong fersint. dermei wie dizze steeplechase net 3000 meter mar 3460 meter.

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

### Horden
#### 80 meter

#### 110 meter

#### 400 meter

### 3000 meter steeplechase

### Maraton

### 50 km hurdwandelje

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Tsienkamp

## Utslaggen Fryske dielnimmers
Hannes de Boer

**Hannes de Boer** (Hollum, 2 desimber 1899 – Rijswijk, 2 april 1982) wie in Frysk fierspringer,  

De Amelanner Hannes de Boer waard by it fierspringen seis kear Nederlânsk kampioen, die twa kear mei oan de Olympyske Spullen en ferbruts seis kear it Nederlânsk rekôr. Syn lêste rekôr fan 7,37 m út 1928 hâlde 23 jier stân, oant it yn 1951 ferbrutsen waard. De Boer wie earste Nederlanner dy't fierder as 7 meter sprong.

De Boer, dy't lid wie fan *Te Werve* en *Vlug en Lenig* yn De Haach, wurke yn it deistich libben earst op kantoar, mar waard letter filmer by Poligoon-Profilti. Hy ferstoar op 2 april 1982 yn de âldens fan 82 jier yn Rijswijk.

## Kampioenskippen
### Ynternasjonale kampioenskippen

### Nederlânske kampioenskippen

## Nederlânske rekôrs

* Oat 1932 wegere de KNAU yn it bûtenlân levere prestaasjes as rekord te erkennen. Letter waarden in stikmannich rekords no wol as nasjonaal rekord rekkene.

## Persoanlik rekôr
Age van der Zee

**Age (Kees) van der Zee** (Hylpen, 11 novimber 1903 – Haarlim, 30 oktober 1982) wie in Frysk heechljepper.

Van der Zee waard fiif kear Nederlânsk kampioen en hat sechstjin jier it Nederlânsk rekôr heechljeppen yn hannen hân mei in hichte fan 3,90 meter. Ek hat er ien kear meidien oan de Olympyske Spullen. Van der Zee waard troch eltsenien Kees neamd. Nei syn sportkariëre waard van der Zee amtner by de Ryksfersekeringsbank. Age van der Zee ferstoar op 30 oktober 1982 yn 'e âldens fan 79-jier yn Haarlim.

## Nederlânske kampioenskippen

## Persoanlike rekords

## Nederlânske rekords

## Palmares
### heechljeppen
* 1929:  AAA kamp. - 3,50 m
* 1930:  AAA kamp. - 3,73 m
* 1930:  NK - 3,70 m
* 1931:  AAA kamp. - 3,81 m
* 1931:  NK - 3,60 m
* 1931:  Ynternasjonale stadionwedstriden - 3,60 m 
* 1932:  NK - 3,81 m
* 1934:  NK - 3,80 m
* 1935:  NK - 3,80 m
* 1936:  NK - 3,70 m
Atletyk op de Olympyske Simmerspullen 1936

De **[[Olympyske Simmerspullen 1936]]**, ek wol de **XIe Olympiade** neamd waarden yn 1936 yn Berlyn, Dútslân hâlden. It atletyk waard hâlden yn it *Olympiastadion Berlyn*.

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1980.

## Olympiastadion Berlyn
De Olympiastadion Berlyn waard boud yn 1936 en hie plak foar 100.000 taskôgers. Earder stie op it plak fan it stadion it Deutsches Stadion dat boud wie foar de simmerspullen fan 1916 dy't net troch giene. Yn 1974 krige it Stadion in dak en 2006 is it Olympysk Stadion yngreven renovearre en krige in nij dak. 

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

### Horden
#### 80 meter

#### 110 meter

#### 400 meter

### 3000 meter steeplechase

### Maraton

### 50 km hurdwandelje

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Tsienkamp

## Utslaggen Fryske dielnimmers
Clerkenwell

**Clerkenwell** is in gebiet fan sintraal Londen yn de Londen Borough fan Islington. Fan 1900 oant 1965 wie it part fan de Metropolitan Borough fan Finsbury. De wel dêr't it nei neamd is, waard fannijs ûntdutsen yn 1924. De klokmakkerijen en klokreparaasjebedriuwen wiene eartiids fan grut belang. Clerkenwell wie ea bekend as Londen's *[[Little Italy]]* ('Lyts Itaalje') fanwege it grutte tal Italjanen dêr wenne fan de 1850er jierren oant de jierren 60 fan de 20e iuw.

## Ferneamde bewenners
*Oliver Cromwell, soldaat en steatsman
*Daniel Defoe, sjoernalist en skriuwer
*Charles Dickens, skriuwer
*Vladimir Lenin, kaam dêr ek wol

## Keppelings om utens <small></small>
*Kaart fan Clerkenwell, mei it plak fan Clerks' Well
*Beskriuwing en skiednis fan Clerkenwell út 1868
*Islington Museum and Local History Centre
*Oer Lenin's ferbliuw yn Clerkenwell
*St James Church Clerkenwell
*St Mark's Church, Myddelton Square, Clerkenwell
Atletyk op de Olympyske Simmerspullen 1968

De **[[Olympyske Simmerspullen 1968]]**, ek wol de **XIXe Olympiade** neamd, waarden yn 1968 yn Meksiko-Stêd, Meksiko hâlden. It atletyk waard hâlden yn it *Estadio Olímpico Universitario*.

## Estadio Olímpico Universitario
It Estadio Olímpico Universitario waard boud yn 1952 foar it Amerikaansk Fuotbal en atletykwedstriden tusken twa universiteiten; yn 1968 waard it oanpast foar de Olympyske Simmerspullen en hie plak foar 63,186 taskôgers.

## Utslaggen
### Estafette
#### 4x100 meter

#### 4x400 meter

### Hurdrinne
#### 100 meter

#### 200 meter

#### 400 meter

#### 800 meter

#### 1500 meter

#### 5000 meter

#### 10.000 meter

### Horden
#### 80 meter

#### 110 meter

#### 400 meter

### 3000 meter steeplechase

### Maraton

### Hurdwandelje
#### 20 km

#### 50 km

### Fierspringe

### Hink-stap-springe

### Heechspringe

### Heechljeppe

### Kûgelstjitte

### Kûgelslingerje

### Diskussmite

### Spearsmite

### Mearkamp
#### Fiifkamp

#### Tsienkamp

## Medaljespegel
De top tsien fan lannen dy't by it atletyk medaljes wûn ha tidens de Olympyske Simmerspullen fan 1968.

## Sjoch ek
* Atletyk op de Paralympyske Simmerspullen 1968
Kankena

**Kankena** is de namme fan in East-Frysk haadlingelaach.

* Eger Kankena
* Hicko Kankena
* Tanne Kankena
Tanne Kankena

**Tanne Kankena** (* …? - † 1461) wie in Fryske haadling út it Harlingerlân. De boarch fan de haadlingefamylje Kankena stie yn it plak Wittmund. 

Yn it jier 1400 waard de haadlingefamylje Kankena troch de Hânze út harren boarch yn Wittmund set. De Hânze wie om 1400 hinne drok dwaande mei it bestriden fan seerôvers lykas de Fiktaaljebruorren en de Likedielers. De Hânze hie de haadlingefamylje fan de boarch helle omdat se goed kontakt hawwe soenen mei de seerôvers en mooglik dêrmei gearwurken. De Hânze joech de boarch letter oan de haadlingefamylje tom Brok. De Kankena's krigen de boarch werom doe't Tanne Kankena en syn bruorren Hedde en Here yn 1425 taseinen dat se har oan in ferdrach mei tom Brok hâlde soenen.

Yn 1427 en 1430 slút Tanne Kankena him oan by Fokko Ukena, dy't as lieder fan it ferset tsjin de haadlingefamylje tom Brok yn it ferhef kaam. Under Ukena nimt Kankena diel oan de Slach op de Wylde Ikkers, dêr't Okko II tom Brok ferslein waard. Fokko Ukena koe net lang de macht hâlde yn East-Fryslân. Yn 1433 waard er troch it Frijheidsbûn fan de Sân Eastfryslannen ferslein. Under it bewâld fan de Sirksena's waard Tanne Kankena yn 1441/42 finzen set. Edzard Sirksena naam de Westerboarch yn syn besit, dy't neilitten wie oan Tanne Kankena syn frou Idze. Yn 1454 waard Tanne Kankena fan syn Kankenaboarch yn Wittmund ferdreaun troch Sibet Attena (Sibet fan Dornum). Yn 1461 kriget Tanne Kankena de Beningaboarch yn Dornum werom as kompensaasje.
Lydia Lopokova

**Lydia Vasilijevna Lopokova** (Russysk: Лидия Васильевна Лопухова), **Baronesse Keynes** (Sint-Petersburch, 21 oktober 1892 - Londen, 8 juny 1981) wie in ferneamde Russyske ballerina út de earste helte fan de 20e iuw. Sy waard bekend as de frou fan de ferneamde ekonoom John Maynard Keynes.

## Biografy

Lopokova waard berne yn Sint-Petersburch, krige har oplieding oan de Keizerlike Ballet Skoalle en gie foar it earst út Ruslân wei yn 1910 foar in toernee mei *[[Les Ballets Russes]]* fan Sergej Diaghilev. Simmer 1910 reizge sy nei de Feriene Steaten, dêr't sy tahâlde oant yn 1916. Doe kaam hja werom by Diagilev en har eardere dûnspartner Vaslav Nijinsky yn de *Ballets Russes* yn New York en Londen. Yn Londen slagge it har en krij omtinken mei *The Good-humoured Ladies* yn 1918 en dêrnei mei in skabreuze útfiering fan de Can-can mei Leonide Massine.

Doe't har houlik mei Randolfo Barrochi, de saakwaarnimmer fan it selskip, op 'e non rûn, wie hja in skoft net te finen, mar yn 1921 ferskynde sy wer by Diaghilev, by wa't sy optrede as *Prinsesse Aurora* yn *De Moaie Sliepster*. Ek yn dy tiid rekke syn befreone mei Igor Stravinsky en Picasso waans model sy ek wie.

Nei har skieding fan Barrochi yn 1925, boaske Lopokova mei John Maynard Keynes, in warber lid fan de  Bloomsburygroep, in groep fan *bohemien* skriuwers, artysten en yntellektuelen, dêr't ek Virginia Woolf by hearde. Hoewol't sy troch in part fan dy groep nea as gelikense akseptearre waard, rekke sy dochs befreone mei T.S. Eliot. Lopokova is ôfbyld as Terpsikore, de Muze fan de Dûns, op it mozayk *The Awakening of the Muses* yn de Nasjonale Galery yn Londen.

Nie de dea fan Keynes yn 1946 ferskynde sy net folle mear yn it iepenbiere libben en stoar yn 1981 in Londen.

## Boarne
* *Oxford Dictionary of National Biography*, Oxford University Press, 2004
Matearje

**Matearje** of **stof** is de boustien dêr't de (waarnimbere) wrâld út opboud is. Neffens de natuerkunde bestiet matearje út fermioanen. Dat binne partsjes dy't skaaimerke wurde troch healtsjes spin, lykas elektroanen, muoanen, protoanen en neutroanen. Krêft oerbringende partsjes (bosoanen) lykas it foton en it gluon binne dus gjin matearje, hoewol't sy út enerzjy besteane en soms ek massa hawwe.

Yn de relativiteitsteory wurde massa en enerzjy oan elkoar lyksteld, om't massa yn enerzjy omsett wurde kin (annihilaty) en enerzjy oarsom yn massa. It binne útwiskelbere ienheden. 

De filosofyske streaming dy't de wurklikheid meastentiids of allinnich beskôget as besteande út matearje wurdt it materialisme neamd. 

Matearje kin ferskate foarmen oannimme, ôfhinklik fan temperatuer en druk:

* Bose-Einstein kondensaat
* fêst
* floeiber
* gasfoarmich
* plasma

De saneamde "klassifikaasje fan matearje":
* **Matearje**
** **[[Stof (skiekunde)|Stof]]** (Suvere stof)
*** Inkelfâldige stof
*** Gearstalde stof
** **[[Mingsel]]**
*** Homogeen mingsel
*** Heterogeen mingsel

## Skiednis
Matearje hat yn de skiednis net altyd op deselde wize ynterpretearre west. In earste omskriuwing (4e iuw f.Kr.) wie fan de Grykske filosoof Demokritus; hy sei: *"...alle stoffen binne opboud út lytse stive boltsjes..."*'. Hy neamde dy boltsjes atomen (yn de betsjutting fan net-dielber).
In oare Grykske filosoof Aristoteles hat de opfetting fan Demokritus folslein los litten en stapte oer op de opfetting fan Empedokles. Hy stelde dat alle stoffen út fjouwer eleminten opboud binne, ierde (drûch en kâld), wetter (wiet en kâld), lucht (wiet en waarm) en fjoer (drûch en waarm).

Yn de 17e iuw doare Robert Boyle de opfettings fan Aristoteles yn twifel te lûken. Hy grypte tebek nei it dieltsjes- of partsjesmodel fan de matearje en ferkundige de oertsjûging dat alle matearje út dieltsjes bestean, dy't harren mei elkoar ta molekulen ferbine. Mei dizze teory kinne folle mear ferklearrings jûn wurde wêrtroch't dizze teory algemien oanfurdige wurdt. 

Nije ûntdekkings hawwe dizze opfetting net mear wankelje litte kinnen. Der kaam lykwols wol in ferplichting om de ferskillende boustiennen fan de stof te ûnderskieden.

## Oare bestjutting
Yn it Frysk is matearje ek otter, dracht wat frijkomt by ûntstekkings.

## Sjoch ek
* Antimatearje
* Aggregaasjetastân
* Tsjustere matearje
* Soad dieltsjes
* Dieltsjesfysika
* Massa

## Keppeling om utens
Keflavik

**Keflavík** is in stêd yn Yslân mei goed 8.169 ynwenners op it skiereilân Reykjanes, op likernôch 50 km súdwestlik fan de haadstêd Reykjavik. Besuden de stêd leit it lytsere Njarðvík en tsjin it fleanfjild oan leit de wyk Vallarheiði mei 539 ynwenners.

De stêd Keflavík leit yn de gemeente Reykjanesbær, in gemeente dy’t  op 11 juny 1994 troch it gearfoegjen fan Keflavíkurkaupstaðar, Njarðvíkurkaupstaðar en Hafnahrepps ûntstien is en 16.463 ynwenners hat (2017).

Begjin 16e iuw ûntstie der op it plak fan it Keflavík fan no in Ingelske hannelspost, dy’t him troch de gaadlike lizzing oan de noardseekust ta in fiskersplak fan belang ûntjaan koe.

Yn de Twadde Wrâldkriich boude it Amerikaanske leger der in fleanfjild dat útgroeide ta wat no de lofthaven Keflavík is, de ynternasjonale lofthaven fan Yslân. In militêre NAVO-basis dielde fasiliteiten mei de lofthaven. Yn de Twadde Wrâldkriich en de Kâlde Oarloch spile de militêre basis yn Keflavík in wichtige rol by it yn de gaten hâlden fan skipfeartferkear en ûnderseeboatferkear fan de Noarske See en Grienlânsee nei de Atlantyske Oseaan. Sûnt de ûndergong fan de Sovjet-Uny is it strategysk belang fan de basis bot fermindere. Mei 1 oktober 2006 binne de Amerikanen út Yslân weigien en is ek it militêre part fan it fleanfjild sletten.

## It besjen wurdich
* Duushús, oan de Duusgata 2-8, in gebou dêr't it âldste diel út 1877 is. 
* Reykjanes Maritym Sintrum 
* Keflavíkurkirkja, tsjerke út 1915

## Heechbou
Keflavík hat foar Yslânske begripen aardich wat heechbou, wat beskiedend foar de *skyline* fan de stêd is. De gebouwen binne meast acht ferdjippingen en lizze ferspraat yn it sintrum.
Jean Nouvel

**Jean Nouvel** (Fumel, 12 augustus 1945) is in Frânsk arsjitekt. Hy is winner fan ferskate prizen; yn 2008 hat er de Pritzker Prize krigen.

## Wichtich wurk
* Musée du quai Branly, Parys
* Institut du monde arabe, Parys
* Torre Agbar, Barselona
* Gasometer, Wenen
* Utwreiding fan it Museo Nacional Centro de Arte Reina Sofía, Madrid


File:One New Change.jpg|*One New Change* (2010) in Londen
File:Guthrie Theater-night-2007-03-12.jpg|*Guthrie Theater* (2006) yn Minneapolis
File:MNCARS ampliación 08.jpg|*Museo Nacional Centro de Arte Reina Sofía* (2005) in Madrid
File:Expo02 op6987.jpg|Monolyt foar Expo.02 (2002) yn Switserlân
File:Zlaty andel.jpg|*Zlatý Anděl* (2001) yn Praach
File:Gasometer-a-by viennaphoto at.jpg|*Gasometer A* (2001) yn Wenen
File:Luzern Concert Hall-20070325.jpg|*Culture and Convention Center* (2000) yn Luserne
File:Dentsu Head Office Day.jpg|*Dentsu Building* (1998) yn Tokyo


## Keppelings om utens
*  Gasometer
*  Ateliers Jean Nouvel
List fan plakken yn Yslân

Dit is in list fan de meast wichtige stêden, doarpen en oare delsettingen fan Yslân:

## Mear as 100.000 ynwenners

* Reykjavík

## 10.000 – 100.000 ynwenners

* Akureyri
* Garðabær
* Hafnarfjörður
* Keflavík
* Kópavogur

## 1000 – 10.000 ynwenners

* Akranes
* Álftanes
* Borgarnes
* Dalvík
* Egilsstaðir
* Eskifjörður
* Garður
* Grindavík
* Hellissandur
* Höfn
* Húsavík
* Hveragerði
* Ísafjörður
* Mosfellsbær
* Neskaupstaður
* Njarðvík
* Ólafsvík
* Sandgerði
* Sauðárkrókur
* Selfoss
* Seltjarnarnes
* Siglufjörður
* Stykkishólmur
* Vestmannaeyjar
* Vogar
* Þorlákshöfn

## Minder as 1000 ynwenners

* Arnarstapi
* Bíldudalur
* Blönduós
* Bolungarvík
* Breiðdalsvík
* Búðardalur
* Djúpivogur
* Djúpavík
* Drangsnes
* Eyrarbakki
* Fáskrúðsfjörður
* Grundarfjörður
* Hella
* Hesteyri
* Hofsós
* Hólar
* Hólmavík
* Hvammstangi
* Hvolsvöllur
* Kirkjubæjarklaustur
* Mjóifjörður
* Ólafsfjörður
* Patreksfjörður
* Reyðarfjörður
* Reykholt (Borgarfjörður)
* Reykjahlið
* Seyðisfjörður
* Skagaströnd
* Skálholt
* Skógar
* Stokkseyri
* Stöðvarfjörður
* Varmahlíð
* Vík í Mýrdal
* Vopnafjörður

## Keppeling om utens

* Kaart fan Yslân
Fan Diemenslân

**Fan Diemenslân** is de namme dy't de Jeropeanen yn it ferline brûkten foar it eilân dat no Tasmaanje hjit, in eilânsteat fan Austraalje. De Nederlanner Abel Tasman wie de ûntdekker fan it eilân, dat hy **Anthoonij van Diemenslandt** neamde. Antony fan Diemen, gûverneur-generaal fan Nederlânsk-Ynje, stjoerde Abel Tasman yn 1642 op paad om it grutte Unbekende Súdlân (*[[Terra Australis]]*) te finen. Hy fûn Austraalje en neamde dat *[[Nij-Hollân (Austraalje)|Nieuw-Holland]]*.  Tusken 1772 en 1798 krige allinne it súdeasten fan it eilân besite. Dat Tasmaanje in eilân wie waard earst yn 1798-99 dúdlik doe't Matthew Flinders en George Bass it omsylden yn de *Norfolk*.

Yn 1803 rekke Fan Diemenslân yn Britske hannen dy't dêr in strafkoloanje stiften mei de namme *Van Diemen's Land*, it waard doe in part fan de Britske koloanje New South Wales. Yn 1824 waard Van Diemen's Land in aparte koloanje.

Yn 1856 waard it eilân in selsstannige koloanje mei in eigen parlemint en krige it de nije namme Tasmaanje, in earbetoan oan Abel Tasman.

## Ferskaat
* De Ierske band U2 hat yn de jierren 80 in nûmer oer Fan Diemenslân skreaun. It stiet op de CD "Rattle & Hum". 
* De tekst fan it bekende Iersk/Ingelske folkslietsje "The Black Velvet Band" fernijt 'Fan-Diemenslân'.
* It boek "It boek fan Gould, in roman yn tolve fisken" fan Richard Flanagan, spilet foar it grutste part op Fan Diemenslân.
Stanisław Sosabowski

**Stanisław Franciszek Sosabowski** (Stanisławów (tsjintwurdich Ivano-Frankivsk, Oekraïne), 8 maaie 1892 - Hillingdon, 25 septimber 1967) wie in generaal-majoar yn it Poalske leger. Hy wie de oprjochter fan de Poalske 1e Unôfhinklike Parasjutistebrigade, wêrmei't er as befelhawwer yn septimber 1944 focht yn de Operaasje Market Garden. Sosabowski waard troch ferskate minsken ferantwurdlik holden foar it mislearjen fan dy operaasje.

## Biografy
Sosabowski kaam yn Stanisławow op 'e wrâld. Stanisławow wie de haadstêd fan de provinsje Galisië dy't yn syn jonge libben ûnderdiel wie fan Eastenryk-Hongarije. Yn 1918 waard Poalen in ûnôfhinklik lân. Sosabowski wie de soan fan in spoarmeiwurker en hie noch fjouwer susters. Yn 1911 wie er klear mei syn skoalle. Nei syn skoalle wurke er by in bank en gong letter it Eastenryksk-Hongaarske leger yn. Yn 1914 fjochte er oan it Russyske front. Yn juny 1915 rekke er ferwûne by de rivier de Lesna. Hy krige ferskate ûnderskiedingen foar syn moed, en waard yn 1918 befoardere ta luitenant. Nei de ein fan de Earste Wrâldkriich wurke er yn it nij oprjochte Poalske leger. Yn de jierren 1923-27 die er syn stúdzje by de Generale Stêf, dêr't er fan 1930 oant 1936 as dosint wurke. Yn 1937 waard Sosabowski befoardere ta kolonel.

Yn jannewaris 1939 waard Sosabowski kommandant fan in ynfanteryrezjymint yn Warsjau. Op 1 septimber 1939 foelen de Dútsers Poalen oan. Sosabowski en syn ynfanteryrezjymint fjochte by Warsjau tsjin de Dútsers. Foar de ferdigening fan Warsjau krige er de heechste Poalske militêre ûnderskieding, de Virtuti Militari. Nei't de Dútsers Poalen beset hienen flechte Sosabowski oer Tsjechoslowakije nei Frankryk. Nei it ferlies fan Frankryk yn 1940 flechte er nei Grut-Brittanje en waard yn Skotlân stasjonearre. Dêr waard er befelhawwer fan de Poalske 1e Unôfhinklike Parasjutistebrigade.

Op 17 septimber 1944 begûn de Operaasje Market Garden. Om it minne waar waard it lofttransport fan de Poalske parasjutisten ferskood nei 19 en 21 septimber. De falskermers kamen op ferskillende plakken tusken Arnhim en Nimwegen del. Under Sosabowski syn lieding hienen de Poalen grutte ferliezen en hellen gjin strategyske doelen dy't fan belang wienen foar it sukses fan de operaasje. Troch de Britske generaals waard er - ûnrjochtlik - ferantwurdlik holden foar it mislearjen fan de operaasje en hy moast de militêre tsjinst yn desimber 1944 ferlitte. Nei de Twadde Wrâldkriich hat der in soad diskusjes west oer syn rehabilitaasje. 

Yn 2006 krige Sosabowski fan Keninginne Beatrix postúm de Brûnsen Liuw foar syn moed en dapperens.

## Keppelings om utens
* "market garden"
* Biografy troch pakesizzer fan Stanisław Sosabowski
* "Taspraak fan Keninginne Beatrix by it útrikken fan de  MWO oan de Poalske brigade en de Brûnsen Liuw postúm oan Generaal Sosabowski"
Hillingdon

* Hillingdon (distrikt), in Ingelsk distrikt yn it greefskip Grut-Londen
* Hillingdon (metrostasjon), in stasjon fan de metro (*tube*) fan Londen
Hillingdon (distrikt)

**Hillingdon** is (sûnt 1965) it meast westlike distrikt (*burough*) yn it Ingelske greefskip Grut-Londen en hat 243.006 ynwenners. It oerfflak berint 115,7 km².

Fan de befolking is 13,9% âlder as 65 jier. De wurkleazens beslacht 2,7% fan de beropsbefolking (sifers folkstelling 2001). Yn 2008 bestie de befolking út 73,6 % blanken, 15,3 % Aziaten, 5,5 % swarten en 0,8 % Sinesen.

## Persoanen
### Berne yn Hillingdon
* Christine Keeler (22 febrewaris 1942, Uxbridge - model en ferdivedaasjefamke (*callgirl*)
* Big Jim Sullivan (14 febrewaris 1941, Uxbridge - gitarist, sessymuzikant
* Ron Wood (1947), gitarist (fan de Jeff Beck Group, de Faces en de Rolling Stones)
* Ray Wilkins (1956), fuotballer en fuotbalcoach

### Stoarn yn Hillingdon
* Stanisław Sosabowski, Poalsk generaal 25 septimber 1967

## Plaatsen en wijken in district Hillingdon
* Cowley
* Harefield
* Harlington
* Harmondsworth
* Hayes
* Heathrow
* Hillingdon
* Ickenham
* Northwood
* Ruislip
* Sipson
* Uxbridge
* Yiewsley

## Keppelings om utens
* Indeks fan alle strjitten yn Hillingdon
* List fan parken en griene romten

;Fideoklips
* Hillingdon Council YouTube channel